میللی تهلوکه‌سیزلیک شوراسی یونانیستانین اراضی سولاری و هاوا مکانی پوزونتولارینی آرتیرا‌راق داوام ائتدیرمه‌سی‌نین قبول ائدیلمز اولدوغونو بیلدیریب.
جمهور باشقانی رجب طیب اردوغانین صدرلیگی ایله پرزیدنت ایقامتگاهیندا کئچیریلن میللی تهلوکه‌سیزلیک شوراسی‌نین ایجلاسیندان سونرا بیاننامه یاییملانیب.
بیاننامده اولوسلار آراسی حقوق نورما‌لارینی پوزا‌راق مهریبان قونشولوق و متفیق‌لیک موناسیبت‌لرینه قارشی موضعینی اصرارلا داوام ائتدیرن یونانیستانین تخریبات کاراکتئرلی حرکت‌لری ایله یاناشی، اراضی سولاری و هاوا مکانی پوزونتولارینی آرتیرماسی‌نین قبول ائدیلمز اولدوغو بیلدیریلیب.
یونانیستان رهبرلیگینه همچنین غیری-قانونی کوچمن لرین حیاتینی تهلوکه‌یه آتان غیری-قانونی آددیم‌لارا سون وئرمسی ایله علاقه دار چاغیریش ائدیلیب. سندده قوزیی قیبریس تورک جمهوریتی‌نین ایکی دؤولت‌لی حل ویزیونونا گوجلو دستک ایفاده ائدیلیب.
